
През 1955 г. Министерството на културата финансира една командиров- 
ка на уредника на Ориенталския отдел към Народната библиотека „СВ. св. 
Кирил и Методий“ Б. Недков! за набавяне на архивни документи (Протич 
1957: 223). Б. Недков обикаля районите на Стара Загора, Пловдив и Смолян, 
в които живее и мюсюлманско население. От Смолянския регион донася 39 
ръкописа и известно количество документи. Ръкописите остават в Ориен- 
галския отдел, а документите, дарени от семейство Агушеви, през 1965 г. са 
прехвърлени в Българския исторически архив на Народната библиотека, къ- 
дето са обработени и заведени като родов фонд „Агушеви“ под № 6292. Don- 
дът съдържа 75 документа на български и османотурски език, обхващащи пе- 
риода втората половина на XIX - първата половина на ХХ B., групирани в 5 
архивни единици. Сред тях има документи с биографичен характер: лични 
тефтерчета, в които фигурират много имена и адреси, ученически тетрадки. 
Тук еи личната карта на Ариф Салихов Агушев, заверена на 13 октомври 
1928 г. в Околийското управление в Пашмакли (дн. Смолян). Става дума за 
народния представител от БЗНС по времето на Стамболийски - Ариф Агуш, 
който след преврата на 9 юни 1923 г. е осъден на смърт, но по стечение на 
обстоятелствата в този момент е бил в Турция и се завръща в по-късен пе- 
риод. Друга архивна единица включва данни, свързани с материалното със- 
тояние на Агушеви. Кореспонденцията, адресирана до Агушеви, е обособе- 
на в отделна архивна единица. Условно може да бъде групирана на писма с 
личен характер, с поздравителен характер и такива, свързани с търговската 
им дейност. Интерес представлява и един списък с дата 31 октомври 1892 г. 
на учениците от медресето в с. Тозбурун, изготвен от Хаджи Мюфти (Салих 
Агушев) ефенди. В регистъра, освен имена на хора, са посочени и селата, от 
които са учениците - Тозбурун (дн. Могилица), Буково, Керазлик (дн. Чере- 
шак), Хасанково (дн. Бориково), Кестенлик (дн. Леново), Мугла и др. Не са 
изследвани дефтерите, които отразяват стопанската дейност на Агушеви. В 
тях са отбелязани приходи и разходи, има сведения за търговията с различ- 


! Борис Недков (1910-1975) завършва Софийската духовна семинария през 1931 г. Учи в 
гурското училище „Медресет-юн-нювваб“ в Шумен, а след това - в Юридическия факултет 
на Софийския университет „Св. Климент Охридски“. От 1936 г. следва тюркология, а по-късно 
- ориенталистика в Берлин. От 1942 г. работи в Народната библиотека „Св. св. Кирил и Мето- 
дий“ в София като уредник на Ориенталския отдел със степен старши научен сътрудник. Из- 
дирва множество ръкописи, част от които публикува. През 1961 г. става доцент в катедрата по 
ориенталистика в Софийския университет, а от 1970 г. е професор и ръководител на същата 
катедра. 

2 Сведения за документите, включени във фонда, са представени в обзорна статия, под- 
готвена от Цв. Hymes (Обзор 1995: 88—89). 

ни стоки - масло, вълна, сол; списъци на надничари и съответно надници- 
те им, сведения за събирането на данъците от селата Хасанково, Керазлик, 
Буково, Смилян и др. 

Архивните документи, запазени във фонда на Българския исторически 
архив към Народната библиотека - София, допълват данните от колекции- 
те, свързани с Агушевия род, запазени в ДА Смолян (ф. 465 K) ив Народ- 
ната библиотека „Иван Вазов“ - Пловдив (ф. 30). 

За разлика от документите, които са оповестени в том от поредицата 00- 
зори на Българския исторически архив, ръкописите, постъпили по това вре- 
ме в Ориенталския отдел, с малки изключения, не са представяни. Както ве- 
че бе споменато, Б. Недков донася 39 тома. Всъщност те представляват 38 
книжни тела, тъй като два от ръкописите се оказват фрагменти, които при 
по-нататъшната обработка на колекцията са обединени по кодикологично- 
палеографски характеристики и оформят кодекс с пълния текст на Корана. 
От книгите 25 тома са на арабски език, 9 тома - на османотурски, 4 кодекса 
са смесени, т.е. арабско-турски, персийско-турски. 

Постъпилите томове не са част от колекция, формирана въз основа на 
някакъв принцип или свързана с интересите на определен собственик. Част 
от смолянските ръкописи са закупени, останалите са дарени от различни ли- 
ца. В инвентарната книга са записани имената на продавачите без допъл- 
нителна информация за тях - Сеферков, Керенов и Шумков, а относно даре- 
ните томове не е посочено даже и това. В нея се съдържат и други сигурни 
сведения за това кога и от кой регион са дошли книгите. Най-ранният кодекс 
сред тях е от 816/1413 г. Това е класическият трактат в областта на суфизма 
ар-Рисала фи ‘илм ат-тасаууф (НБКМ, OP 3202). Има още няколко ранни 
преписа на други съчинения. Три са от XVI в. Двете са в областта на арабс- 
ката граматика (НБКМ, OP 3207“, НБКМ, ОР 3237). Другият ранен мануск- 
рипт, преписан през 951/1545 г., е съчинение по наследствено право 
(НБКМ, ОР 3224, л. 16-96). Най-късните преписи от донесените през 1955 г. 
в НБКМ са съставени през последната четвърт на XIX в. 

Въпреки че не са целенасочено колекционирани, съдържанието на кни- 
гите говори за тематиката, ползвана в района на тяхното битуване. Сред тях 
има съчинения, илюстриращи различни области на знанието, специфични 
за мюсюлманската култура и наука: Коран и коранични науки; трактати, 
свързани с хадисите, догматиката, правото, етиката, философията, суфизма; 
речници и съчинения по граматика; литературни творби и календари. Част 
от кодексите са сборници със смесено съдържание. 


3 При идентифицирането на част от арабските съчинения неоценима помощ ми оказа 
колегата от Ориенталския отдел на Народната библиотека Анка Стоилова, за което съм й MHO- 
го благодарна. 

3 Препис от 946 г. х./1539—1540 г. 

° Препис от 995/1587 г. 

6 Маза И а-ама па. Препис на същото съчинение има в Сараевската библиотека, вж. 
D оБгаса 1979: Ne 1795-2. 

Към съчиненията, традиционно включвани в раздел коранични науки, 
са непосредствено свързаните с Писанието трактати за достойнствата на 
Корана, за четенето на Корана, различните коментари (tefsir)! към целия 
текст на сакралната книга или към отделни нейни части. В тази рубрика ще 
отбележим 3 преписа на арабски език - копие на Свещената книга (НБКМ, 
ОР 3233) , съчинението Кутуб аш-Шатиби (НБКМ, OP 3223), свързано с 
четенията на Корана, и един коментар върху 19 сура от Корана - „Мариам“ 
(НБКМ, OP 3211). 

Сборниците с хадиси са представени с няколко ръкописа на арабски 
език: Ал-Хибат ас-санийах фи табийин ал-Ахадит ал-маудуат (НБКМ, ОР 
3236), Шарх Хадит арбаин Усфурийах (ABKM, OP 3217, л. 246-816)", 
Зубдат ал-калам фи тамайиз ал-маудуат ан ахадит Саййид ал-Анам 
(НБКМ, ОР 3218), Таудих Нухбат ал-фикар фи мусталах ахл ал-асар 
(НБКМ, ОР 3221)". 

В раздел догматика се включват съчинения от типа аќ 14 (вероизпове- 
дание); usul ed-din (основи на вярата); коментарите и преработките на тези 
творби; трактати, свързани с прекрасните имена на Аллах (sıfat-ı esma-i 
hüsna); съчинения за началото, края на света и задгробния живот; трактати в 
областта на етиката (ahlâk), сборници с проповеди (теу Ge ve hutbeler) и 
др. Сред постъпилите от Смолянския край ръкописи в тази рубрика се впис- 
ват четири от тях. Това са един коментар (НБКМ, OP 3205; Ahlwardt 1887- 
1899: N 1925) върху Ал-Фикх ал-Акбар на Абу Ханифа, в което съчинение са 
формулирани основните постулати на сунитското вероучение за единобо- 
жието, атрибутите на Аллах, за Корана, като Слова Божии, за всемогъщест- 
вото на Аллах, за пророческите достойнства, за предопределението и т.н. 
Друг препис представя Тарикат Мухаммадиййа, съчинение на Биргиви 
(ум. 98 1/1573), което съдържа религиозни поучения и проповеди, изградени 
върху текстове от Корана и хадисите (НБКМ, ОР 3201). Има и един сборник, 
чиято тема най-общо може да бъде определена като догматика, включващ 
извадки на текстове от различни автори, молитви и др. (НБКМ, ОР 3234). В 
тази група ръкописи ще отбележим Шерх (коментар) на османотурски език 
върху съчинението на Ибрахим Хаккъ Маарифет-наме (НБКМ, ОР 3222). 


7 Термините, ползвани в текста, са дадени според турския вариант на изписване. При 
заглавията на книгите е използвана олекотена транскрипция, съобразена с езика, на който са 
написани съчиненията. 

8 Под тази сигнатура са обединени два фрагмента, заведени при постъпването си в На- 
родната библиотека като самостоятелни ръкописи със сигнатури ОР 3230 и ОР 3233. При по- 
нататъшната обработка на колекцията, по кодикологично-палеографски характеристики е ус- 
гановено, че те са части от едно книжно тяло и са обединени в един кодекс. Ръкописът е пред- 
ставен в каталога на Ганка Петкова-Божанова (Петкова -Божанова 1977: № 74). 

2 Това е заглавието, изписано в карето на унвана. В каталога на ръкописната колекция от 
Гази Хусрев-Беговата библиотека в Сараево е регистрирано като Risâla Пт а/-Кігӣ #! с ав- 
тор Абу Мухаммад 0. Касим аш-Шатиби (ум. 590/1194), вж. D o b r a č a 1963: № 104. 

0 Вж. Кепаегоуа 1995: 268-269, № 173. 
"Вж. Кепдегоуа 1995: 355, № 237. 

2 Вж. Кепдегоуа 1995: 284—285, № 183. 
3 Вж. Кеп аегоуа 1995: 22, № 16. 

Автор на трактата е Ахи Челебиви Абдуррахман ел-Амани 0. Якуб. Според 
написаното в уводната част на съчинението, трактатът е предназначен за за- 
познаване на децата с основите на вярата. Пак там е указано кое е основното 
коментирано произведение, ползвано при написването му. Трактатът в този 
му вид не е открит в каталозите. За Ахи Челебиви Абдуррахман също няма 
сведения, освен че го идентифицираме като автор на още две съчинения, 
постъпили в колекцията на Ориенталския отдел на НБКМ по същото време. 
Преписвач на текста е Рашид 0. Хюсеин от с. Тозбурун (дн. с. Могилица, 
общ. Смолян). В колофона той посочва като дата на завършване на съчине- 
нието 23 реджеб 1283 г./19 ноември 1866 г. и допълва, че е записано в съща- 
та година, т.е. работата е написана и записана през споменатата година. 

Два са трактатите, дискутиращи въпроси на етиката. Единият е на араб- 
ски език с автор Мухаммад ©. Асад ас-Сидики, известен като Джалал ад-Дин 
Давани (ум. 908/1502) (НБКМ, ОР 3227; Dobrača 1963: № 659-8)“. Вторият, 
с надслов Зюбдет ел-Менакъб, е фрагмент от 10 листа на османотурски език. 
В увода на трактата е указано, че е компилация от други съчинения и е със- 
тавен от 9 части (НБКМ, ОР 3231). 

Традиционните за мюсюлманската книжнина правни съчинения офор- 
мят рубриката с най-много заглавия. В този раздел е представено мюсюл- 
манското право (fıkıh) с три съчинения на арабски език. Това са Мултака an- 
абхур на Ибрахим ал-Халаби (ум. B 956/1549 г.) (НБКМ, OP 3208) - един 
от най-авторитетните трудове, ползвани като практическо ръководство от 
съдиите, Джами ар-румуз Шарх ал-Викайа (НБКМ, OP 3225; Dobrača 1979: 
Хо 1113), съставено ал-Кухистани (ум. 962/1555 г.), и Дахират ал-Укба 
(НБКМ, OP 3228; ПоБгаса 1979: № 1102-03) на Иусуф 0. Джунайд ат-Токати, 
известен като Ахи Челеби (ум. 905/1499 г.) . Последният трактат е коментар 
на едно от основните съчинения в областта на мюсюлманското право и в 
предговора е указано, че той е съставен по времето на султан Баязид П (886— 
918/1481-1512). Всъщност в колофона на съчинението е посочена дата на за- 
вършване на съчинението 901 г./1496 г. Няма дата на преписа, но по кодико- 
логически данни може да се приеме, че е направен в средата на ХУШ в. 00- 
ръщам внимание на този кодекс поради бележката, че книгата е вакфирана 
от ел-хадж Ахмедзаде Али ага през 1177 г./1763-1764 г. Под вписването стои 
печат с легенда: вакъф на библиотеката ел-Надждж Мехмед, година 1253/ 
1857. Не установихме личността на дарителя, нито на основателя на библи- 
отеката, но прекрасната кожена подвързия с орнаментиран позлатен меда- 
лион на двете корици подсказва, че и двамата не са случайни люде. 


14 За съчинението и автора вж. K â tib 1941, 1: 863. 

15 В колекцията на Ориенталския отдел в Народната библиотека се съхраняват 10 копия 
на съчинението. За автора и произведението вж. Ка: 1Ь 1941, 2: 1814. За популярността на 
съчинението и разпространението му на Балканите говори и огромният брой преписи в Са- 
раевската библиотека, вж. D o br ač a 1979: 1012. 

16 Прозвището Ахи Челеби говори за високопоставено положение в Ахилик оджагъ - 
корпус на занаятчиите, еснафите, земеделците. Това е организация, играла важна роля в со- 
циалния и икономическия живот на Османската империя. 

Сборниците шериатско-правни решения (fetvâ) под формата на въпро- 
си и отговори доизясняват закона в различни правни области и представля- 
ват интерес не само като извори за историята на правото в османската дър- 
жава, но отразяват живата практика в прилагането на установената норма- 
тивна система. Фетвите всъщност са тълкувания на общи законоположения, 
направени от османски правоведи. Едни от най известните са фетвите на 
Али ефенди (ум. 1103/1691). Два екземпляра (НБКМ, ОР 3210; OP 3213) от 
запазените в ръкописната колекция на Народната библиотека 14 преписа на 
сборника са от донесените от Б. Недков книги. Друг престижен сборник със 
същата тематика е с автор Муаййадзаде Абд ар-Рахман ©. Али ал-Амаси (ум. 
922/1516) (НБКМ, ОР 3226). 

От Смолянския край през споменатата година са постъпили и два ко- 
декса, чиято тема е наследствено право (/ега 12) (НБКМ, OP 3224, л. 16-96; 
ОР 3235). 

Логиката, наука доста сложна, достъпна далеч не за всеки и изискваща 
предварителна подготовка, е представена от два ръкописа на арабски език: 
един коментар на Шамс ад-Дин ал-Фанари (ум. 834/1430) със заглавие Шарх 
ал-Исагуджи (НБКМ, OP 3229; Flügel 1867: 603—604, N 1526) и суперкомен- 
тар върху аш-Шамсийа, мюсюлманската версия на „Метафизика“ на Арис- 
тотел, наречен Хашийа ала т-Тасаввурат ва т-тасдикат с автор ас-Сай- 
йид аш-Шариф ал-Джурджани (ум. 816/1413 г.) (НБКМ, OP 3219; Ahlwardt 
1887-1899: N 5260-61). 

В раздел суфизъм са трудове с теоретико-богословски характер, свърза- 
ни с история на религията и сектите. Обикновено това са традиционно раз- 
пространявани произведения. Такъв е най-рано преписаният кодекс сред 
ръкописите от Смолянския регион. Това е класическият трактат на арабски 
език в областта на суфизма ар-Рисала фи илм ат-тасаууф (НБКМ, ОР 
3202) с автор Абу ал-Касим ал-Кушайри (ум. 465/1072) - хорасански богос- 
лов и суфия. Съчинението и до днес е настолно пособие за суфиите. В него 
са включени биографии на известни суфии и техните възгледи, както и по- 
яснения, свързани със суфийската терминология. Друго съчинение, в което 
се дискутират теологични и мистични проблеми, е Иршад ел-Мюрид, пре- 
вод с коментар на Касъм 6. Мехмед Карахисаръ (ум. 891/1486) от персийски 
на османотурски език на трактата Мирсад ал-ибад (НБКМ, ОР 3220). Агиог- 
рафията е застъпена със съчинение на арабски език (НБКМ, OP 3212). 


17 Наличието на 13 преписа и в Гази Хусрев-Беговата библиотека в Сараево показва, че 
е много ползвано и по тази причина често преписвано съчинение в Балканския регион, вж. 
D o brača 1979: 1005. Многобройни ръкописни копия на сборника могат да се намерят в Ern- 
петската национална библиотека (ММК ТҮК: 1870-1980, N 3553-3574). Сведения за наличие- 
TO му в други колекции вж. y G Öö tz 1979: N 79. 

18 Препис на съчинението има в редица библиотеки в Турция - в Националната библио- 
тека в Анкара със сигнатури 01 НК 523, 01 НК 1051; областната библиотека в Коня: 32 НК 1846; 
окръжната библиотека в Amaca: 05 Ва 445/2 и др. В каталога на библиотеката „Кьопрюлю“ в 
Истанбул фигурира със заглавие Мабтй ‘at fi al-Fatâwå, вж. Şe şen, Izgi, Akpınar 1986: 
333, N 691; D o br ač a 1979: № 1102-03. 

9 Препис от 816/1413 г. За съчинението и автора вж. Kâtib 1941, 1: 882. 

20 Сведения за ръкописа вж. I z ze dien 1968: 38. 

Лексикографията е представена с два речника. Първият е особено попу- 
лярният арабско-турски речник Люгат-ъ Ахтери, препис от 1164/1751 г. 
(НБКМ, OP 3214)”. Собственикът на книгата е записал името си нал. la - 
Ахмед, син на Хасан калфа от Исмилян (дн. Смилян). Бележката не е дати- 
рана. Под нея има втора записка с дата 21 март 1341 г./21 март 1325 г., която 
съобщава, че книгата е дар от Накри ефенди и е подписана от К. (несигурен 
прочит) Георгиев. Текстът е с арабски литери, а подписът е с кирилица. То- 
ва вписване навежда на мисълта, че книгата е дарена на споменатия Геор- 
гиев, който освен познания по османски език, вероятно е имал интереси и в 
областта на арабската лексикография. 

Вторият ръкопис е текст с пояснения на подбрани персийски думи от 
Тухфе-и Вехби, персийско-турски речник, ползван в медресетата (НБКМ, 
ОР 3215). Автор на коментара е Ахи Челебиви Абдуррахман ел-Амани. Ве- 
роятно той е съставителят на споменатия по-горе коментар върху Маари- 
фет-наме. В предговора авторът посочва, че задачата му е да улесни жела- 
ещите да ползват популярния персийски речник, залегнал в учебните прог- 
рами на мюсюлманските училища. Ръкописът не е датиран, по палеографс- 
ко-кодикологически признаци е съставен през XIX в. По страниците на KHH- 
гата са записани две имена. Салих се е регистрирал, като собственик на кни- 
гата (л. Та), без да посочва повече данни. Хаджи Хюсеин ефенди, чието име 
е записано нал. Іаил. 116, посочва, че е от с. Ардабашъ (дн. с. Арда или lop- 
но Арда, общ. Смолян), но не отбелязва дали е собственик или ползвател. 

Арабският език като ключ към текстовете на Свещената книга на мю- 
сюлманите и към огромното писмено наследство, сътворено на този език, 
се е изучавал и продължава да се изучава от широк кръг лица. Арабската 
лингвистическа традиция е представена от едни от най-ранните преписи, 
донесени от проф. Б. Недков. Това е учебният трактат по арабска граматика 
Кафийа (НБКМ, OP 3237)? на египетския законовед и филолог Ибн ал-Ха- 
джиб (ум. 646/1249 г.), многократно преписван и отпечатван. Другият KO- 
декс съдържа популярния коментар към тази книга под заглавие Ал-фауаид 
ад-Дийаийа (НБКМ, OP 3207)? , написан от Абд ар-Рахман б. Мухаммад aJi- 
Джами (ум. 898/1493 г.). Ръкописът е бил собственост на шейх Ахмед ефен- 
ди от касабата Пашмаклъ, спадаща към каза Ахичелеби“. 

Едно от основните направления в османската литература - класическа- 
та (диванска) поезия, предназначена за ценителите на изящната словесност, 
е представено от антологията Диван-и Сезайи (НБКМ, ОК 3206) на Хасан 
Сезайи (ум. 1151/1738 г.). Сезайи е от големите имена в суфийската поезия 
през ХУШ в., основател на ордена Сезаиййе, разклонение на тариката (мис- 
тично братство) Гюлшениййе. Ръкописът е красиво оформен - началото на 
текста в кодекса е откроено със златен унван (заставка) със следи от флорал- 


2" В колекцията от османски ръкописи в Ориенталския отдел се пазят общо 17 преписа на 
словника. 

2 Вж. ВгосКе| тапр 1937: 303; SB 1531. 

23 Вж. АБ! мага! 1887-1899: N 6575; ВгосКе! тапп 1937: 369; SB 1533. 

24 Вписването е направено на вътрешната страна на предната корица на манускрипта. 

ни цветни орнаменти. Самият текст, изографисан от опитен калиграф, е раз- 
положен в две колони, като на първите два листа е обрамчен с плътен зла- 
тен кант, а по-нататък - с тънка червена линия. Съчинението е преписано в 
Одрин през 1222/1807 г. Цялостното оформление на ръкописа говори за спе- 
циална поръчка на преписа и за стойността на съчинението, чиито копия не 
са често срещани в световните колекции. На няколко места в кодекса се сре- 
щат печати на собственици. От формата и текста им е видно, че са двама - 
шейх Мустафа ел-Джемли ер-Рефаи ел-Алеви ел-Хашими, година 1275/ 
1859-1960 (на л. 2a, 39а, 596) и Мехмед Хуршид (л. 16), за когото не е извес- 
тно в какъв период е ползвал ръкописа. 

Към категорията коментари върху литературни произведения може да 
бъде причислено съчинението Ма-Хезар, османотурски превод с тълкува- 
ния на дидактичната творба /7анд-нама на Аттар (ум. 627/1230 г) (НБКМ, 
ОК 3204). Съчинението е съставено от философски притчи и съвети как да 
бъдат избегнати изкушенията в окръжаващия свят. Автор на коментара е 
Мехмед Мурат Накшбенди (ум. 1264/1847). 

Астрономията е друга област от науката, към която мюсюлманските уче- 
ни винаги са проявявали интерес. В голяма част от астрономическите съчи- 
нения обаче не се дискутират теоретични проблеми, а се отделя внимание 
на астрономическите таблици, обединени под названието зидж. От Смо- 
лянския край са постъпили два кодекса (НБКМ, ОР 3232”, НБКМ, ОР 
3216”), които по съдържание представляват обработки на Зиджа на CH- 
рийския астроном Ибн аш-Шатр (ум. 777/1375). 

Някои от споменатите по-горе произведения са част от кодекси с по ня- 
колко съчинения - сборници. От гледна точка на тематиката има няколко ан- 
тологии, които бих искала да представя като специфичен вид литература. 
Става дума за за т.нар. сборници джьонк. В последните години този вид ръ- 
кописи са обект на активен интерес от страна на изследователите на мю- 
сюлманското ръкописно наследство”. У нас те са слабо изследвани, въпре- 


25 Запис на творбата, съставен от автора, се пази в библиотеката Сюлейманийе, колекция 
„Mehmed Arif“, Ne 260. Съчинението е многократно препечатвано. 

26 Подробни сведения за автора са дадени в „Енциклопедия на Исляма“, вж. ТОУІА 2006: 
188-189. В 

27 Nuzhat ап-пат fi talhis 219 Ibn а$-$аїг, вж. Каттъ 1941, 2: 882. 

28 Кудуа: а-Кипи” foal-’Amal bi ar-Rub’ а1-Макй, вж. K â tib 1941, 2: 1500. Изчерпате- 
лен опис на трудовете, написани от автора на последното съчинение - Събт ал-Маридини 
Мустафа 0. Али ал-Муваккит (ум. 979/1571), е представен в „Историята на османската астро- 
номическа литература“, вж. Osmanlı astronomi 1997: 161—179. 

2 В поредицата издания на Турската национална библиотека този вид сборничета са 
представени в самостоятелен том, вж. C u n bur, K aya, Un v er 2002. В „Енциклопедия на 
Исляма“ е включена обширна статия, която подробно изяснява етимологията на названието 
cönk, съдържанието на този тип сборници, посочва характерни черти от кодикологична глед- 
на точка, вж. ТОУІА 1993, 8: 73—75; K o z 1977: 83—84. Вж. и статията на И. В. Зайцев в настоящия 
брой. В България темата е обект на изследванията на Ирина Саръиванова (Саръиванова 
2006: 41—49; Саръиванова 2006a: 354—373). 

ки че такива се пазят в някои официално регистрирани колекции“, а вероят- 
но ив частни сбирки. Това са ръкописни сборничета, които се отварят обик- 
новено по дължина с непретенциозен и неугледен външен вид. Поради не- 
традиционната форма на подвързване те са наричани сред простолюдието 
dana dili (телешки език). Почти невъзможно е да се различат началото и края 
на книжното тяло, тъй като текстът много често е нахвърлян по страниците, 
Оез да следва посоката на разлистване. Не рядко се забелязва, че вписвани- 
ята са дело на повече от една ръка. В един сборник се наблюдават различни 
почерци, т.е. различни кописти са правили записите. Понякога изследова- 
телят има усещането, че различни хора са си водили бележки на късчета хар- 
тия, впоследствие записките са събрани и без никаква логика са свързани в 
едно книжно тяло. По съдържание те са доста разнородни. По страниците 
може да има бележки от личен характер, с конкретни сведения за собстве- 
ника?!, вписвания за раждания или смърт. Понякога могат да се открият pe- 
цепти и препоръки за лечение на различни болести. Такива примери има 
както в колекцията на Народната библиотека, така и в Чепинската ръкопис- 
на сбирка. Някои тефтерчета включват молитви, хутби, Esma-i Hüsna (прек- 
расните имена на Аллах), айати от Корана. Обикновено е указано молитви- 
те и откъсите от свещената книга при какви случаи се четат. Два джьонка от 
постъпилите през 1955 г. книги илюстрират тези сборници с религиозна те- 
матика, съставени предимно на арабски език (НБКМ, ОР 3199; ОР 3200)». 
Много често листовете на тефтерчетата са запълнени с поетични произве- 
дения - предимно ашък-сазова и мистична поезия с известни (указани) или 
анонимни автори. В тях се срещат и образци на народната литература. При- 
мер за поетична антология-джьонк е друг ръкопис от същото постъпление 
(НБКМ, ОР 3209). Неговото книжно тяло има нетрадиционно оформление 
за този вид сборници, тъй като е съшито не по тясната страна на кодекса, а 
по дължина. Копистът е внесъл и още един неспецифичен за джьонковете 
елемент, а именно украсата в полетата извън текста. Това са изящно изогра- 
фисани флорални мотиви, рисувани с черно и червено мастило. Антологи- 
ята поднася на читателя както поетични творби на известни представители 
на диванската и суфийската поезия, така и произведения на народната ли- 
тература. Имайки предвид съдържанието на джьонковете, И. Саръиванова 
правилно ги определя като феномен на народната култура, като своеобразна 


30 В сбирката от арабографични манускрипти към Ориенталския отдел на Народната 
библиотека в София са запазени известен брой тефтерчета. Значително по-голяма колекция 
сборничета е събрана в библиотеката към джамията в с. Чепинци, общ. Рудозем. За ръкопис- 
ната книжнина в с. Чепинци вж. Стоилова, Иванова 1998: 389- 390. 

31 Така например в едно от чепинските сборничета със сигнатура Чц Р.152.п1, собствени- 
кът и копист Хасан ефенди е записал, че е старши лейтенант в Пети ескадрон, Трети батальон 
на Първа армия на османската императорска войска. На друга страница има записано извле- 
чение от дефтера на заплатите за м. май 1284/1867 г. на споменатия ескадрон. В списъка са 
отбелязани имена, длъжности, местожителство, размер на заплатите на военните. 

32 В кодексите няма записана дата, но по палеографско-кодикологични данни може да се 
приеме, че са съставени през XIX в. 

форма на колективна памет (Саръиванова 2006: 41). Съдържащото се в тях 
представлява интерес за литератори, езиковеди, фолклористи. В този аспект 
ръкописните тефтерчета са богат изворов материал не за „високата“, а за 
всекидневната народна култура. 

Тематично и според езика, на който са написани съчиненията, разгледа- 
ната до тук книжнина се разпределя както следва: 


Òâì è Aðàáñeè | Oóðñee | Адойсе-е - абаавет- | Тай? 
бобпве; табйевлат - 
добив 
Етда е етдат è+í è гаове 2 2 
| Обайеоеу (дайепе) 4 4 
Ата аоёёа 3 1 4 
Ï даат 6 2 8 
Åòèĉêà 1 1 2 
Овет м деу 2 2 
Кб èçúì 2 1 3 
OèëT ставу 
савпевт адаоеу 2 2 
ада аоева 2 2 
Есоддадода 2 2 4 
Баса даде 2 2 
Ñi апага ой1 довва - пат ðí èöè 2 2 4 
Таш? 25 7 6 


Като се има предвид, че книгите са битували в същия регион, в който са 
събирани ръкописите и старопечатните книги в джамийските колекции на 
с. Чепинци и с. Елховец, и двете в община Рудозем, могат да се правят не 
съпоставки, а да се допълнят данните за ползваната книжнина в тази част 
на Родопите. Тематично тя е свързана с учебните програми на медресетата, 
а в областта е имало не малко - в с. Бял извор (Ак пънар), Златоград (Даръ 
дере), Ардино (Егри дере), с. Малка река (Нехр-и сагър, присъединено към 
Мадан), с. Могилица (Тозбурун), с. Елховец (Юнус дере), с. Чепинци (Чан- 
гър дере). Новото по съдържание, което не намираме в колекциите на с. 
Чепинци и с. Елховец и което остава извън литературата за обучение на уче- 
ниците в медресетата, са двата сборника зидж - астрономически таблици, 
своего рода календари (НБКМ, ОР 3232; OP 3216). Не можем да кажем дали 
в местните медресета, са ползвани такъв вид пособия. По-скоро книгите са 
свързани с измерванията на промените в положението на небесните тела, 
които данни служат за точното фиксиране на религиозния календар, съгла- 
суван с движението на луната и слънцето. 

Заслужава внимание фактът, че сред авторите на съчинения намираме 
автор с прозвището Ахи Челебиви, което означава, че по някакъв начин той 
е имал връзка с казата Ахи Челеби“ - роден е или е живял в нея. Във въ- 


33 За мюсюлманските училища в региона, учебните програми и литература вж. Събев 
2001: 141—162, 265—266. 
ЗЗАхи Челеби - каза, с център дн. гр. Смолян. 

веждащата част на два от трактатите (НБКМ ОР 321822; НЬКМ OP 3222029), 
съчинителят е изписан Ахи Челебиви Абдуррахман ел-Амани 0. Якуб. В 
увода на третото съчинение, коментар върху персийско-турски речник, е по- 
сочено името Ахи Челебиви Абдуррахман ел-Амани (НБКМ, ОР 3215). Ве- 
роятно става дума за един и същ автор. Само първия труд намираме в някои 
каталози, но и там няма данни за съставителя. Другите два не откриваме в 
достъпните ни справочници, което им придава стойност на библиографска 
рядкост. За Ахи Челебиви Абдуррахман може само да кажем, че през 1283/ 
1866-1867 г. все още е творил. Тази година е отбелязана като дата на препи- 
са в колофона на Зубдат ал-калам. Същата година е записал копистът Ра- 
шид 6. Хюсеин от с. Тозбурун в колофона на шерха по догматика и е уточ- 
нил, че е дата на завършване и преписване на съчинението. 


Безспорно е, че събраните от Б. Недков през 1955 г. материали са ценен 
източник на сведения за историята и културния живот в Родопите и тяхното 
пълно проучване би позволило да се обогатят познанията за историята на 
този край. Архивните документи допълват данните от колекциите, свърза- 
ни с Агушевия род, запазени в ДА Смолян и в Народната библиотека „Иван 
Вазов“ - Пловдив. Арабографичната книжнина, представена от задължи- 
телния Коран, съчинения по право, граматика, поезия, авторитетни тракта- 
ти и непретенциозни компилации, съставяни в провинцията с утилитарна 
цел, заедно с приписките си, е основен детайл от рисунъка на мюсюлманс- 
ката култура по нашите земи. Независимо от това къде и кога са създадени, 
книгите са битували в този регион. Информацията за всеки отделен книжен 
паметник в съвкупност позволява да се допълнят представите за реалния 
културен живот на местните мюсюлмани и е неделима част от културното 
наследство на българските земи. 

